Diari Oficial de la Generalitat Valenciana


Sumari del DOGV 3790, del 11-07-2000 (2000/5638)

Informació pública de les bases per a cobrir les places vacants en la plantilla de personal incloses en l'oferta d'ocupació pública per a l'any 2000.
-----------------------------------------------------------------------------------------------------------------------------------------------------

### Dades del document

Número de DOGV
:   3790

Data del DOGV
:   11-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5638


Data del document
:   26-06-2000

Organisme emissor
:   Ajuntament de Pego

Tipus de document
:   Convocatòria

Descriptors 

:   * Pego
    * concurs administratiu
    * oferta d'ocupació
    * administració local

Informació pública de les bases per a cobrir les places vacants en la plantilla de personal incloses en l'oferta d'ocupació pública per a l'any 2000. [2000/S5638]
  
L'Ajuntament de Pego convoca proves selectives per a cobrir les places que seguidament es detallen, vacants en la plantilla de personal d'aquesta corporació i incloses en l'oferta d'ocupació pública d'aquesta administració per a l'any 2000.
  
Les bases generals de selecció de personal al servei de les corporacions locals publicades per resolució d'1 de desembre de 1992, en el Diari Oficial de la Generalitat Valenciana de 17 de desembre de 1992 i en el Boletín Oficial del Estado número 289, de 29 de desembre de 1992, queden assumides com a pròpies amb les modificacions aprovades pel Ple de data 6 de febrer de 1996 (BOP de 26.03.1996), i amb les següents:
  
a) Base segona, apartat 2. Legislació aplicable:
  
Llei 7/1985, de 2 d'abril, Reguladora de les Bases del Règim Local, modificada per la Llei 4/1999, de 21 d'abril.
  
b) Base sisena, apartat 6.6.5:
  
Les actuacions dels tribunals podran ser recorregudes en alçada davant de l'Alcaldia, de conformitat amb l'article 114 de la Llei 30/1992, de 26 de novembre, modificada per la Llei 4/1999, de 13 de gener.
  
c) Base 15 apartat 15.1:
  
Contra aquestes bases i contra les bases especifiques de les convocatòries que les complementen, que esgoten la via administrativa, es podrà interposar recurs potestatiu de reposició o directament recurs contenciós administratiu.
  
Les referències que s'efectuen en les bases quarta, cinquena, sisena i quinze als articles número 66, 71, 20, 21, 109 i 110 de la Llei de Procediment Administratiu, hauran d'entendre's referides als articles 28, 29, 38, 71, 102 i 103 de la Llei de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Tant les bases generals com les específiques formen part de les respectives convocatòries
  
Bases específiques per a la provisió en propietat d'una plaça de tècnic mitjà, d'administració especial, grup de gestió (intervenció).
  
Base primera. Places convocades i sistema de selecció
  
Es convoca als interessats a ocupar en propietat la plaça que a continuació s'indica:
  
Una plaça de tècnic mitjà:
  
- Grup de titulació: B
  
- Naturalesa: funcionari.
  
- Escala: administració especial.
  
- Subescala: tècnica
  
- Classe: tècnic mitjà d'administració especial.
  
- Denominació de la plaça: tècnic d'administració especial, grup de gestió, intervenció.
  
Sistema selectiu: concurs oposició, promoció interna.
  
Base segona. Requisits dels aspirants
  
- Els exigits en les bases generals i també els següents:
  
- Ser funcionari de l'Ajuntament de Pego, grup C, amb almenys dos anys d'antiguitat en la subescala administrativa.
  
- Títol de Diplomat Universitari o Formació Professional de Tercer Grau o equivalent.
  
- Drets d'examen: 3.000 pessetes.
  
Base tercera. Proves selectives i valoració de mèrits
  
I. Fase de concurs
  
La fase de concurs, serà prèvia a la de l'oposició i consistirà en la valoració dels mèrits al·legats i justificats documentalment pels aspirants en el moment de la seua sol·licitud, de conformitat amb el següent barem:
  
Pels serveis prestats com a funcionari de carrera a l'Ajuntament de Pego, grup C: 0,25 per any de servei, fins a un màxim de 4 punts.
  
S'acreditarà mitjançant un certificat oficial de l'organisme on s'hagen prestat els serveis.
  
Cursos: per cursos relacionats amb les matèries objecte de la fase d'oposició i amb les funcions a exercir, fins a un màxim de 2 punts:
  
De 20 a 40 hores: 0,30 punts.
  
De 40 a 50 hores: 0,50 punts.
  
De 50 a més hores: 1 punt.
  
Els cursos hauran de haver-se impartit i homologat per l'Institut Valencià d'Administració Pública o impartits per les universitats o per col·legis oficials o escoles d'administració local.
  
Les activitats de naturalesa distinta als cursos tals com jornades, meses redones, trobades, debats, congressos, seminaris i anàlegs no podran ser objecte de valoració en l'apartat b).
  
Coneixements de valencià: pel coneixement del valencià acreditat amb certificat o homologació oficial de la Junta Qualificadora de Coneixement del Valencià:
  
Coneixement Oral: 0,25 punts.
  
Grau Elemental: 0,50 punts.
  
Grau Mitjà: 0,75 punts.
  
Grau Superior: 1 punt.
  
La valoració de l'apartat c) no podrà excedir d'1 punt i només puntuarà el nivell més alt acreditat.
  
d) Experiència: es valorarà atenent-se principalment el fet d'haver realitzat funcions semblants a les que haurà d'exercir. Es tindrà en compte per a això els certificats expedits pels responsables del departament, servei o àrea de l'administració on l'aspirant haja prestat els seus serveis. La valoració màxima no podrà excedir de 6 punts.
  
La qualificació final del concurs serà el resultat de la suma de les puntuacions aconseguides en els apartats a), b), c) i d).
  
L'acreditació dels mèrits que al·leguen els aspirants es farà mitjançant títols, certificats o diplomes, originals o còpies acarades.
  
II. Fase d'oposició
  
Estarà formada pels exercicis que a continuació s'indiquen:
  
Primer exercici. De caràcter obligatori i eliminatori.
  
Consistirà en la realització d'una prova de coneixement referida als continguts del temari genèric a través de la contestació d'un qüestionari de preguntes curtes i/o tipus test, en nombre no superior a 45, i en un temps màxim de 60 minuts.
  
Segon exercici. De caràcter obligatori i eliminatori.
  
Consistirà a desenvolupar un cas pràctic, determinat pel tribunal, a proposta del cap de l'Àrea d'Intervenció, relacionat amb les funcions del càrrec. La duració d'aquest exercici no podrà excedir de 3 hores.
  
Durant el desenvolupament d'aquesta prova els aspirants podran en tot moment fer ús dels textos legals i col·leccions de jurisprudència de les qual vagen proveïts. En la qualificació de l'exercici es valorarà la preparació i correcta aplicació pràctica dels coneixements teòrics.
  
La qualificació dels exercicis serà la mitjana aritmètica de les puntuacions atorgada pels membres del tribunal.
  
Els exercicis es puntuaran entre 0 i 10 punts, i quedaran eliminats els aspirants que no aconseguisquen el mínim de 5 punts.
  
Els resultats de cada exercici es faran públics immediatament després de ser acordats pel tribunal, mitjançant anunci que s'inserirà al tauler d'anuncis de la casa consistorial.
  
La qualificació definitiva serà la resultant de la suma total de punts obtinguts en la fase de concurs i en la fase d'oposició.
  
L'ordre d'actuació dels aspirants vindrà determinat pel cognom que comence per la lletra LL, segons sorteig celebrat el dia 23 de novembre de 1993 i publicat en el Boletín Oficial del Estado número 300 de 16 de desembre de 1993.
  
Annex I
  
Programa temari genèric
  
Grup I
  
Pressupostos i hisendes locals
  
1. El pressupost de les corporacions locals. Evolució històrica. Les línies fonamentals del règim pressupostari en la Llei 39/1988, de 28 de desembre, Reguladora de les Hisendes Locals.
  
2. El pressupost: concepte i principis pressupostaris en la regulació de les hisendes locals. L'estructura pressupostària de les entitats locals: classificació de les despeses i dels ingressos. La partida pressupostària i el crèdit pressupostari. Nivells de vinculació jurídica i control fiscal i comptable.
  
3. Elaboració i aprovació del pressupost: contingut, òrgans competents, calendari i documentació. Les bases d'execució. Normes específiques de consolidació. Aprovació, entrada en vigor i prorroga del pressupost.
  
4.Els pressupostos de les entitats locals: modificacions de despeses i ingressos. Classes. Característiques. Finançament. Tramitació.
  
5. Els pressupostos de les entitats locals. Fases de la gestió i execució del pressupost. Despeses plurianuals. Bestretes de caixa fixa i pagaments a justificar.
  
6. La liquidació i tancament dels pressupostos: resultat pressupostari. El romanent de tresoreria. Romanent de crèdit.
  
7. Estats i comptes anuals: la seua formació, rendició i composició. Informació a subministrar al ple, als òrgans de gestió i a altres entitats públiques.
  
8.El control i fiscalització de les entitats locals. La funció interventora: intervenció crítica o prèvia. Intervenció formal de l'ordenació del pagament. Intervenció material del pagament. Intervenció de les inversions. El control financer. Les normes d'auditoria en el sector públic. El control extern.
  
9. La tresoreria: Concepte i regulació legal. Modalitats i instruments dels serveis financers de tresoreria. Funcions.
  
10. Les hisendes locals: principis i marc jurídic. Potestat reglamentària de les entitats locals. La imposició i ordenació dels tributs: Les ordenances fiscals.
  
11. Els recursos de les hisendes locals (I): els impostos. Definició i classificació.
  
12. Els recursos de les hisendes locals (II): taxes, contribucions especials i preus públics. Definició i classificació.
  
13. Els recursos de la hisendes locals (III): altres ingressos. Especial referència a les operacions de crèdit.
  
Grup II
  
Comptabilitat
  
1. La comptabilitat pública: el pla general de comptabilitat pública. Els principis comptables públics.
  
2. La comptabilitat de les corporacions locals. El sistema de comptabilitat de l'administració local: principis generals, àmbit d'aplicació, competències i finalitats de la comptabilitat. El pla general de la comptabilitat pública adaptat a l'administració local.
  
3. Llibres de comptabilitat de les entitats locals: consideracions generals, obligatorietat i requisits formals, llibres de comptabilitat principal i auxiliar. Documents de comptabilitat de les entitats locals: normes generals, documents del pressupost de despeses i ingressos, documents d'altres operacions no pressupostàries de tresoreria.
  
4. L'obertura de la comptabilitat. La comptabilitat del pressupost de despeses: Obertura del pressupost, pròrroga, situació dels crèdits de despeses, modificacions dels crèdits inicials.
  
5. Operacions d'execució del pressupost de despeses: autorització, disposició, reconeixement de l'obligació, ordenació del pagament. Ordres de pagament a justificar. Reintegraments de pagaments. Despeses de caràcter plurianual. Bestretes de caixa fixa.
  
6. La comptabilitat del pressupost d'ingressos: obertura del pressupost d'ingressos. Modificació de les previsions inicials. Compromisos d'ingressos, reconeixement de drets, recaptació. Anul·lació de drets. Devolució d'ingressos indeguts.
  
7. Operacions en l'agrupació de pressupostos tancats: pressupost de despeses i pressupost d'ingressos. Operacions en l'agrupació de pressupostos posteriors: pressupost de despeses i pressupost d'ingressos.
  
8. Comptabilitat de l'immobilitzat (I): concepte, característiques i classificació. L'immobilitzat material i immaterial: concepte, característiques, classificació, criteris de valoració, operacions i comptabilització. Amortització. Provisions.
  
9. Comptabilitat de l'immobilitzat (II): l'immobilitzat financer: concepte, criteris de valoració, operacions i comptabilització. Provisions. Les inversions en infraestructures i béns destinats a l'ús general.
  
10.Comptabilitat de les operacions de crèdit: consideracions generals. Operacions de crèdit: normes generals, creació, amortització per reemborsament, conservació, interés i prescripció. Les operacions de tresoreria.
  
11. La comptabilitat de les operacions no pressupostàries (II): comptabilitat de l'IVA. Comptabilitat dels recursos administrat per compte d'altres ens públics.
  
13. Les despeses amb finançament afectat. Concepte. Característiques. Seguiment i control. Repercussions de la seua execució.
  
14. Operacions de fi d'exercici: operacions de regularització. Liquidació dels pressupostos. Operacions de tancament.
  
Grup III
  
Gestió economicoadministrativa: contractació. Patrimoni. Funció pública. Documentació.
  
1. La contractació administrativa local (I). Objectius de la Llei 13/1995. Modificacions respecte de la legislació anterior. Àmbit d'aplicació de la llei.
  
2. La contractació administrativa local (II). Requisits de la contractació. Òrgans de contractació. Requisits per a contractar amb l'administració. Prohibicions de contractació.
  
3. Actuacions relatives a la contractació. Perfecció i formalització dels contractes. Prerrogatives de l'administració.
  
4. Les actuacions administratives preparatòries dels contractes. Tramitació dels expedients de contractació. Procediment d'adjudicació dels contractes. Invalidesa dels contractes.
  
5. Execució i modificació dels contractes: execució. Resolució per demora. Pròrroga dels contractes. Indemnització de danys i perjudicis. Pagament del preu. Modificació dels contractes.
  
6. L'extinció dels contractes. Compliment i recepció. Resolució dels contractes: causes i efectes. Cessió. Subcontractació.
  
7. El patrimoni de les entitats locals (I): concepte. Règim jurídic. Classes. Adquisició de béns per les entitats locals. Registre de la propietat.
  
8. El patrimoni de les entitats locals (II). Prerrogatives de l'administració local respecte dels seus béns: potestat d'investigació. Delimitació. Recuperació d'ofici. El desnonament administratiu.
  
9. L'inventari de béns de les entitats locals: concepte i naturalesa. Formació. Aprovació. Rectificació. Comprovació de l'inventari. Documentació. Autorització d'inventaris.
  
10. La funció pública local i la seua organització.
  
11. Drets i deures dels funcionaris públics locals. Incompatibilitats. Règim disciplinari.
  
12. Drets passius i seguretat social dels funcionaris públics locals.
  
Bases específiques per a la provisió en propietat d'una plaça de tècnic d'administració general (urbanisme)
  
Base primera. Places convocades i sistema de selecció
  
Es convoca als interessats a ocupar en propietat la plaça que a continuació s'indica:
  
Una plaça de tècnic d'administració general:
  
- Grup de titulació: A
  
- Naturalesa: funcionari.
  
- Escala: administració general.
  
- Subescala: tècnica
  
- Classe: tècnic d'administració general.
  
- Denominació de la plaça: tècnic d'administració general (urbanisme).
  
- Sistema selectiu: concurs oposició, lliure.
  
Base segona. Requisits dels aspirants
  
- Els exigits en les bases generals i també els següents:
  
Llicenciat en Dret, Ciències Polítiques, Econòmiques, Empresarials, intendent mercantil o actuari.
  
- Drets d'examen: 3.500 pessetes.
  
Base tercera. Proves selectives i valoració de mèrits
  
I. Fase de concurs
  
La fase de concurs serà prèvia a la de l'oposició i consistirà en la valoració dels mèrits al·legats i justificats documentalment pels aspirants en el moment de la seua sol·licitud, de conformitat amb el següent barem:
  
a) Pels serveis prestats com a tècnics d'administració general o personal laboral que haja prestat serveis en qualsevol administració pública: 0,25 punts per any complet de servei, fins a un màxim d'1 punt.
  
S'acreditarà mitjançant certificat oficial de l'organisme on s'hagen prestat els serveis.
  
b) Cursos: per cursos relacionats amb les matèries objecte de la fase d'oposició i amb les funcions a exercir, fins a un màxim de 2 punts:
  
De 20 a 40 hores: 0,30 punts.
  
De 40 a 50 hores: 0,50 punts.
  
De 50 a més hores: 1 punt.
  
Els cursos hauran d'haver-se impartit i homologat per l'Institut Valencià d'Administració Pública o impartits per les universitats o per col·legis oficials o escoles d'administració local.
  
Les activitats de naturalesa distinta als cursos tals com jornades, meses redones, trobades, debats, congressos, seminaris i anàlegs no podran ser objecte de valoració en l'apartat b).
  
c) Coneixements de valencià: pel coneixement del valencià acreditat amb certificat o homologació oficial de la Junta Qualificadora de Coneixement del Valencià:
  
Coneixement Oral: 0,25 punts.
  
Grau Elemental: 0,50 punts.
  
Grau Mitjà: 0,75 punts.
  
Grau Superior: 1 punt.
  
La valoració de l'apartat c) no podrà excedir d'1 punt i només puntuarà el nivell més alt acreditat.
  
d) Experiència: es valorarà atenent-se principalment el fet d'haver realitzat funcions semblants a les que haurà d'exercir. Es tindran en compte per a això els certificats expedits pels responsables del departament, servei o àrea de l'administració on haja prestat els seus serveis l'aspirant. La valoració màxima no podrà excedir de 6 punts.
  
La qualificació final del concurs serà el resultat de la suma de la puntuacions aconseguides en els apartats a), b), c) i d).
  
L'acreditació dels mèrits que al·leguen els aspirants es farà mitjançant títols, certificats o diplomes, originals o còpies confrontades.
  
II. Fase d'oposició
  
1.1 Primer exercici. Obligatori i eliminatori.
  
Consistirà a contestar preguntes tipus test en nombre màxim de 100 amb respostes alternatives, sobre temes que consten com annex a aquesta convocatòria. Sols una d'aquestes serà la correcta.
  
El tribunal fixarà la duració amb la deguda antelació, i s'atendrà al contingut de l'exercici, sense que puga ser inferior a 90 minuts.
  
1.2 Segon exercici. Oral. Obligatori i eliminatori.
  
Consistirà a exposar oralment durant un temps màxim de 45 minuts 2 temes d'entre els 4 elegits a l'atzar corresponents als grups de matèries dels blocs 4 i 6. Sent dels quatre elegits, dos de cada bloc.
  
Abans d'iniciar l'exposició, l'aspirant disposarà d'un temps màxim de 15 minuts per a la realització d'un esquema o guió dels temes a desenvolupar.
  
Finalitzada l'exposició, el tribunal podrà dialogar amb l'opositor sobre qüestions relacionades amb els temes desenvolupats.
  
1.3 Tercer. Exercici pràctic. Obligatori i eliminatori.
  
Consistirà a desenvolupar un cas pràctic, determinat pel tribunal, a proposta dels serveis tècnics de l'ajuntament, relacionat amb les funcions del càrrec. La duració d'aquest exercici no podrà excedir de 3 hores.
  
Durant el desenvolupament d'aquesta prova els aspirants podran en tot moment fer ús dels textos legals i col·leccions de jurisprudència dels quals vagen proveïts. En la qualificació de l'exercici, es valorarà la preparació i correcta aplicació pràctica dels coneixements teòrics.
  
L'ordre d'actuació dels aspirants vindrà determinat pel cognom que comence per la lletra LL, segons sorteig celebrat el dia 23 de novembre de 1993 i publicat en el Boletín Oficial del Estado número 300 de 16 de desembre de 1993.
  
De la qualificació dels exercicis.
  
1. La qualificació dels exercicis serà la mitjana aritmètica de les puntuacions atorgada pels membres del tribunal.
  
2. Els exercicis es puntuaran entre 0 i 10 punts, i quedaran eliminats els aspirants que no aconsequisquen el mínim de 5 punts.
  
3. Els resultats de cada exercici es faran públics immediatament després de ser acordats pel tribunal, mitjançant anunci que s'inserirà al tauler d'anuncis de la casa consistorial.
  
4. La qualificació definitiva serà la resultant de la suma total de punts obtinguts en la fase de concurs i en la fase d'oposició.
  
Annex I
  
Bloc 1
  
Tema 1. La Constitució. Pluralitat de significats. La Constitució de 1978. Els principis constitucionals. Els valors superiors. Els drets fonamentals, les llibertats públiques i els drets socials i econòmics.
  
Tema 2. La llei. Concepte i caràcters. Les lleis estatals en el sistema espanyol. Normes del govern amb força de llei. Els tractats internacionals com a norma de dret intern. Les relacions entre l'ordenament estatal i els ordenaments autonòmics.
  
Tema 3. El reglament. La potestat reglamentària. Formació i fonament. Distinció de figures afins. Les relacions entre la llei i el reglament.
  
Tema 4. L'ordenament comunitari. Formació i caràcters. Tractats i dret derivat. Dret comunitari i dret dels països membres. Dret comunitari i comunitats autònomes.
  
Tema 5. La Corona. Les funcions del rei. La ratificació.
  
Tema 6. Les Corts Generals. Composició, atribucions i fonament. Òrgans de control dependents de les Corts Generals. El Defensor del Poble i el Tribunal de Comptes.
  
Tema 7. El poder judicial. Regulació constitucional de la justícia. El Consell General del Poder Judicial. La planta i organització judicial espanyola.
  
Tema 8. El govern en el sistema constitucional espanyol. La designació i remoció del president del govern. El govern: composició i funcions.
  
Tema 9. L'organització i funcionament de l'administració general de l'estat. Òrgans superiors i òrgans directius. Els ministeris. Òrgans territorials. L'administració general de l'estat en l'exterior.
  
Tema 10. Les comunitats autònomes. Evolució històrica i situació actual. Les relacions entre l'estat i les comunitats autònomes. L'organització política i administrativa. El finançament.
  
Tema 11. L'administració institucional. Origen, tipologia, i règim jurídic.
  
Tema 12. Els principis d'organització administrativa.
  
Tema 13. El Tribunal Constitucional. Organització, composició i funcions. L'eficàcia de les seues sentències.
  
Tema 14. L'Estatut d'Autonomia de la Comunitat Autònoma Valenciana.
  
Bloc 2
  
Tema 1. Els conceptes d'administració pública i de dret administratiu. El principi de legalitat. La relació juridicoadministrativa. Les persones juridicopúbliques.
  
Tema 2. L'administrat. Capacitat de l'administrat i les seues causes modificatives. Les situacions jurídiques de l'administrat: en especial els drets subjectius i els interessos.
  
Tema 3. La potestat administrativa. Potestats reglades i discrecionals. Discrecionalitat i conceptes jurídics indeterminats. Límits de discrecionalitat. Fiscalització de la discrecionalitat.
  
Tema 4. L'acte administratiu. Concepte. Classes. Elements. Requisits: motivació i forma. Eficàcia dels actes administratius. Executivitat i executorietat. Efectes: demora i retroactivitat. Notificació de resolucions i actes administratius. La publicació de les disposicions, conservació i revalidació.
  
Tema 5. La invalidesa de l'acte administratiu i de les disposicions generals, supòsits de nul·litat de ple dret i d'anul·labilitat. El principi de conservació de l'acte administratiu: transmissibilitat, conversió, conservació i revalidació.
  
Tema 6. Disposicions generals dels procediments administratius. Classes d'interessats en el procediment: Drets dels ciutadans. Presentació de sol·licituds, escrits i comunicacions. Els registres. Termes i terminis.
  
Tema 7. Iniciació del procediment. Classes. Ordenació, instrucció. Intervenció dels interessats. Prova. Informes.
  
Tema 8. Finalització del procediment. Obligació de l'administració de resoldre. Contingut de la resolució expressa: principis. La terminació convencional. Obligació de resoldre, silenci administratiu en procediments iniciats a sol·licitud de l'interessat i la seua falta de resolució. El desistiment i la renúncia. La caducitat i la perempció dels procediments.
  
Tema 9. Els procediments d'execució: títol i mitjans. Els procediments de revisió. Revisió d'ofici d'actes nuls i anul·lables: l'acció de nul·litat; la suspensió de l'execució de l'acte subjecte a revisió. Revocació d'actes no declaratius de drets i de gravamen. Rectificació d'errors materials o de fet. Reclamacions prèvies a l'exercici d'accions civils o laborals. Límits a la revisió.
  
Tema 10. Recursos administratius. Actes susceptibles de recursos administratius. Suspensió de l'execució de l'acte recorregut. Resolució del recurs: expressa, per silenci i per procediments de conciliació, mediació i arbitratge. El recurs d'alçada i de reposició. El recurs de revisió.
  
Tema 11. La jurisdicció contenciosa administrativa. Òrgans jurisdiccionals i competències d'aquests. Les parts en el procés contenciós administratiu. El procediment en primera o única instància.
  
Tema 12. Principis de l'exercici de la potestat sancionadora. El procediment sancionador.
  
Tema 13. La responsabilitat de l'administració pública. Pressupostos. Efectivitat de la reparació. L'acció de responsabilitat. La responsabilitat per actes administratius.
  
Tema 14. L'expropiació forçosa. Naturalesa i justificació de la potestat expropiatòria. Els subjectes de la potestat expropiatòria. La causa expropiandi.
  
Tema 15. Procediment expropiatori general. La declaració de necessitat dels béns i drets objecte de l'expropiació. La indemnització o preu just. La garantia del preu just front a demores. El pagament. La declaració d'urgència de l'ocupació dels béns afectats per l'expropiació.
  
Tema 16. Garanties jurisdiccionals. La reversió del bé expropiat.
  
Tema 17. Llei de Règim d'Hisendes Locals. Principis inspiradors: contingut. La coordinació de les hisendes territorials. Delegació per les entitats locals de les facultats de gestió, liquidació, inspecció i recaptació.
  
Tema 18. Pressupost de les entitats locals. Principis. Integració i documents. Procediment d'aprovació. Execució i liquidació del pressupost.
  
Tema 19. Principis generals d'execució del pressupost. Crèdits extraordinaris i suplements de crèdits. Transferències de crèdits. Liquidació de pressupost.
  
Bloc 3
  
Tema 1. La funció pública local: classes de funcionaris. Els funcionaris amb habilitació de caràcter nacional: categories i atribucions. Selecció i formació: dependència orgànica i funcional. Peculiaritats del seu règim.
  
Tema 2. Els funcionaris propis de la corporació local. Peculiaritats del seu règim. Llibertats polítiques i sindicals.
  
Tema 3. Règim jurídic de la funció pública. Adquisició i pèrdua de la condició de funcionari. Situacions administratives. Incompatibilitats. Drets i deures dels funcionaris.
  
Tema 4. Règim disciplinari dels funcionaris públics. Faltes. Sancions. Graduació. Extinció de la responsabilitat disciplinària. Procediment disciplinari. Responsabilitat civil i penal de les autoritats i personal al servei de l'administració pública.
  
Tema 5. Personal no funcionari de les corporacions locals. Selecció. Classes i règim jurídic. Negociació col·lectiva.
  
Tema 6. El contracte de treball. Les parts. Contingut. Classes i modalitats. Modificació, suspensió i extinció de la relació laboral.
  
Tema 7. Els convenis col·lectius. Eficàcia normativa del conveni. Els conflictes col·lectius. El dret a la vaga. Els decrets de serveis mínims.
  
Tema 8. La Seguretat Social. Règim general i especial.
  
Tema 9. La jurisdicció laboral. Òrgans competents. El procés laboral.
  
Tema 10. Els delictes contra l'administració pública. Delictes dels funcionaris públics.
  
Bloc 4
  
Tema 1. El règim local espanyol. L'administració local en la Constitució de 1978. El principi d'autonomia. La doctrina del tribunal constitucional.
  
Tema 2. Fonts de l'ordenament local. Legislació estatal sobre règim local. Legislació autonòmica sobre règim local. Legislació autonòmica sobre règim local. Problemàtica de l'aplicació a les entitats locals de les lleis estatals i autonòmiques de caràcter sectorial.
  
Tema 3. La potestat reglamentària de les entitats locals. Òrgans titulars. Reglament orgànic i ordenances. Distinció, procediment d'elaboració i aprovació. La publicació de les normes locals. Límits de la potestat reglamentària local. Impugnació dels reglaments. Els bans.
  
Tema 4. L'organització de les entitats locals. Principis d'uniformitat i varietat. Denominació i capitalitat. Ús de banderes, escuts i ensenyes.
  
Tema 5. Les eleccions locals. Els partits polítics. El districte electoral. Electors i elegibles. L'administració electoral. El procediment electoral. Proclamació de membres electes de les corporacions locals. Règim de recursos. Pèrdua de la condició de membre de la corporació. Destitució de presidents de les corporacions locals.
  
Tema 6. El municipi. Concepte. El municipi com a entitat bàsica de l'organització territorial de l'estat, com a entitat representativa d'interessos locals i com a organització prestadora de serveis. La població municipal. L'empadronament. Drets dels veïns. La participació veïnal en l'administració local.
  
Tema 7. El territori municipal. Creació i supressió de municipis. Alteració de termes municipals. Organització territorial del municipi. Entitats inframunicipals. Règims especials. Referència a la comarca, mancomunitats i àrees metropolitanes.
  
Tema 8. L'organització municipal. Principis fonamentals. Els òrgans bàsics: alcalde, tinents d'alcalde, ple i comissió de govern. Els òrgans complementaris. L'estatut dels membres de les entitats locals.
  
Tema 9. L'alcalde. Elecció, remoció i cessament. Competències. Els tinents d'alcalde. Altres òrgans unipersonals en la gestió desconcentrada del municipi: la seua relació amb l'alcalde. Règim jurídic de l'activitat de l'alcalde. Règim jurídic de l'activitat de l'alcalde. Responsabilitat.
  
Tema 10. L'Ajuntament Ple: composició i competències. La Comissió de Govern: composició, nomenament i competències. Les comissions informatives. Les juntes de districte i altres òrgans de gestió desconcentrats.
  
Tema 11. Règim de sessions i acords de les corporacions locals. Normes reguladores. Les sessions. Classes. Procediments de constitució i celebració. Els acords de les corporacions locals. Sistemes de votació i còmput de majories. Informes del secretari i de l'interventor. Actes i certificats. Les resolucions del president de la corporació.
  
Tema 12. Classes de béns locals. Els béns de domini públic. Afecció. Ús i utilització. Mitjans de protecció. Béns comunals. Béns patrimonials. Adquisició i alienació. Administració, ús i aprofitament dels béns patrimonials. Referència a les forests.
  
Tema 13. Obres municipals: Regulació actual. Classificació de les obres. Execució del projecte. La responsabilitat derivada de les obres. Intervenció dels ens locals en l'activitat privada. Principis i límits. Mitjans d'intervenció. Règim jurídic de les llicències.
  
Tema 14. El servei públic. Concepte i característiques. Municipalització i provincialització dels serveis locals. Significat i valoració històrica. Pressupostos. Requisits i procediment per a la municipalització i provincialització.
  
Tema 15. Modes de gestió dels serveis públics. La gestió directa i la gestió indirecta. La concessió. El concert. L'arrendament.
  
Tema 16. Fórmules de cooperació en la prestació de serveis. En especial els consorcis. El foment. Les seues manifestacions. L'acció de foment en l'esfera local.
  
Bloc 5
  
Tema 1. Principis i classes de contractes de l'administració pública. Naturalesa i característiques dels contractes administratius. Àmbit d'aplicació de la llei i legislació aplicable.
  
Tema 2. Requisits dels contractes. Competència per a contractar. Capacitat i solvència.
  
Tema 3. Classificació de les empreses i registre. Suspensió de la classificació. Prerrogatives de l'administració. Principis generals de la contractació. Preu. Objecte. Actuacions preparatòries.
  
Tema 4. Classes d'expedients. Règim d'adjudicació i procediment. Notificació de l'adjudicació. Perfecció i formalització. Contractació amb l'estranger. Cessió i subcontractació.
  
Tema 5. Invalidesa dels contractes. Execució del contracte. Normes específiques dels contractes. Garanties. Pagament. Preu.
  
Tema 6. Revisió de preus. Modificació del contracte. Suspensió. Extinció del contracte. Termini de garantia.
  
Tema 7. Règim de subhasta. Règim de concurs. Procediment negociat.
  
Bloc 6
  
Tema 1. Ordenació del territori. Carta europea d'ordenació del territori. Lleis autonòmiques d'ordenació del territori.
  
Tema 2. Competències de les comunitats autònomes en matèria d'ordenació del territori. Competències estatals.
  
Tema 3. Els convenis urbanístics. Generalitats de la sentència TC 61/1997, de 20 de març.
  
Tema 4. Protecció de la legalitat urbanística. Procediment sancionador.
  
Tema 5. L'ordenament urbanístic propi de la Comunitat Valenciana.
  
Tema 6. L'organització administrativa urbanística: l'ordenació territorial o urbanística i l'autonomia municipal. La clàusula competencial residual a favor del municipi. Les competències dels ajuntaments i la Generalitat. L'organització administrativa de la Generalitat. L'organització administrativa municipal.
  
Tema 7. L'activitat administrativa: l'objecte i sistema de regulació; els principis rectors. La gestió de l'activitat urbanística. La participació privada en la gestió de l'activitat urbanística.
  
Tema 8. Els plans d'ordenació I: els instruments d'ordenació. Naturalesa i classes. Els plans d'acció territorial de finalitat urbanística. Pla General. Els límits específics a la potestat de planejament, en cas d'aprovació del planejament general.
  
Tema 9. Els plans d'ordenació II: els plans parcials i de reforma interior. Plans parcials i de reforma interior de millora. Els estàndards del sector. Pla especial. Catàleg de béns i espais protegits. Estudis de detall.
  
Tema 10. L'estructura i la lògica de l'ordenació urbanística del territori. Els reglaments urbanístics. Règim d'exercici de les potestats urbanístiques i de la potestat de planejament. Les regles legals d'ordenació directa.
  
Tema 11. La tramitació dels plans d'acció territorial, plans generals, plans especials i catàlegs de protecció. Publicació i efectes.
  
Tema 12. Els programes. Naturalesa jurídica. Funció. Contingut. Documentació. La cèdula d'urbanització.
  
Tema 13. Tramitació i aprovació de programes i altres instruments de planejament derivat.
  
Tema 14. L'elecció de l'urbanitzador. El règim d'adjudicació preferent i les agrupacions d'interés urbanístic.
  
Tema 15. L'urbanitzador naturalesa jurídica. En la gestió directa. En la gestió indirecta. La contractació per l'adjudicatari de prestacions accesòries. La cessió de l'adjudicació. L'adjudicació connexa o condicionada.
  
Tema 16. Drets i obligacions de l'urbanitzador i afectats. La retribució de l'urbanitzador. Les càrregues i els costos.
  
Tema 17. Les garanties i responsabilitats de l'urbanitzador.
  
Tema 18. La reparcel·lació. Els projectes d'urbanització. Els costos d'urbanització. Retaxació de càrregues. Les quotes d'urbanització i el cànon d'urbanització.
  
Tema 19. Actuacions aïllades. Programes en sòl urbà. Règim d'edificació forçosa. Registre de solars i edifici a rehabilitar. La cèdula de garantia urbanística.
  
Tema 20. L'expropiació forçosa en urbanisme en la legislació valenciana.
  
Tema 21. Deure de conservació i rehabilitació. Règim de conservació. Declaració legal de ruïna. Règim d'amenaça de ruïna imminent. Llicència i ordre d'intervenció i registre.
  
Tema 22. Les llicències urbanístiques. Regulació de la disciplina urbanística en la comunitat valenciana.
  
Tema 23. El règim transitori en la Llei Reguladora de l'Activitat Urbanística. L'homologació de plans.
  
Tema 24. El règim del sòl no urbanitzable en la legislació valenciana.
  
Bases específiques per a la provisió en propietat d'una plaça de tècnic mitjà d'administració especial, topògraf.
  
Base primera. Places convocades i sistema de selecció
  
Es convoca als interessats a ocupar en propietat la plaça que a continuació s'indica:
  
Una plaça de tècnic mitjà
  
- Grup de titulació: B
  
- Naturalesa: funcionari.
  
- Escala: administració especial.
  
- Subescala: tècnica
  
- Classe: tècnic mitjà d'administració especial.
  
- Denominació de la plaça: topògraf.
  
- Sistema selectiu: concurs oposició, lliure.
  
Base segona. Requisits dels aspirants
  
- Els exigits en les bases generals i també els següents:
  
- Títol d'Enginyer Tècnic en Geodèsia, Cartografia i Topografia.
  
- Drets d'examen: 3.000 pessetes.
  
Base tercera. Proves selectives i valoració de mèrits
  
I. Fase de concurs
  
La fase de concurs serà prèvia a la de l'oposició i consistirà en la valoració dels mèrits al·legats i justificats documentalment pels aspirants en el moment de la seua sol·licitud, de conformitat amb el següent barem:
  
a) Pels serveis prestats com a topògraf, funcionari o laboral, en una plaça igual a la qual es pretén accedir en qualsevol administració pública: 0,25 punts per any complet de servei, fins a un màxim d'1 punt.
  
S'acreditarà mitjançant certificat oficial de l'organisme on s'hagen prestat els serveis.
  
b) Cursos: per cursos relacionats amb les matèries objecte de la fase d'oposició i amb les funcions a exercir, fins a un màxim d'1 punt:
  
De 20 a 40 hores: 0,30 punts.
  
De 40 a 50 hores: 0,50 punts.
  
De 50 a més hores: 1 punt.
  
Els cursos hauran d'haver-se impartit i homologat per l'Institut Valencià d'Administració Pública o impartits per les universitats o per col·legis oficials o escoles d'administració local.
  
Les activitats de naturalesa distinta als cursos tals com jornades, meses redones, trobades, debats, congressos, seminaris i anàlegs no podran ser objecte de valoració en l'apartat b).
  
c) Coneixements de valencià: pel coneixement del valencià acreditat amb certificat o homologació oficial de la Junta Qualificadora de Coneixement del Valencià:
  
Coneixement Oral: 0,25 punts.
  
Grau Elemental: 0,50 punts.
  
Grau Mitjà: 0,75 punts.
  
Grau Superior: 1 punt.
  
La valoració de l'apartat c) no podrà excedir d'1 punt i només puntuarà el nivell més alt acreditat.
  
d) Experiència: es valorarà atenent-se principalment el fet d'haver realitzat funcions semblants a les que haurà d'exercir. Es tindran en compte per a això els certificats expedits pels responsables del departament, servei o àrea de l'administració on haja prestat els seus serveis l'aspirant. La valoració màxima no podrà excedir de 6 punts.
  
La qualificació final del concurs serà el resultat de la suma de la puntuacions aconseguides en els apartats a), b), c) i d).
  
L'acreditació dels mèrits que al·leguen els aspirants es farà mitjançant títols, certificats o diplomes, originals o còpies confrontades.
  
II. Fase d'oposició
  
1.1 Primer exercici. Obligatori i eliminatori.
  
Consistirà en la realització d'una prova de coneixement referida als continguts del temari genèric a través de la contestació d'un qüestionari de preguntes tipus test, en número no superior a 60, i en un temps màxim de 60 minuts.
  
1.2 Segon exercici. Obligatori i eliminatori.
  
Consistirà en exposar per escrit durant un temps màxim de 3 hores, 2 temes d'entre 3 elegits a l'atzar corresponents als grups de matèries específiques.
  
Finalitzada l'exposició, el tribunal podrà dialogar amb l'opositor sobre qüestions relacionades amb els temes desenvolupats.
  
1.3 Tercer. Exercici pràctic. Obligatori i eliminatori.
  
Consistirà en desenvolupar un cas pràctic, determinat pel tribunal a proposta dels serveis tècnics de l'ajuntament, relacionat amb les funcions del càrrec. La duració d'aquest exercici no podrà excedir de 3 hores.
  
Durant el desenvolupament d'aquesta prova els aspirants podran en tot moment fer ús dels textos legals i col·leccions de jurisprudència dels qual vagen proveïts. En la qualificació de l'exercici, es valorarà la preparació i correcta aplicació pràctica dels coneixements teòrics.
  
L'ordre d'actuació dels aspirants vindrà determinat pel cognom que comence per la lletra LL, segons sorteig celebrat el dia 23 de novembre de 1993 i publicat en el Boletín Oficial del Estado número 300 de 16 de desembre de 1993.
  
De la qualificació dels exercicis:
  
1. La qualificació dels exercicis serà la mitjana aritmètica de les puntuacions atorgada pels membres del tribunal.
  
2. Els exercicis es puntuaran entre 0 i 10 punts, quedant eliminats els aspirants que no abasten el mínim de 5 punts.
  
3. Els resultats de cada exercici es faran públics immediatament després de ser acordats pel tribunal, mitjançant anunci que s'inserirà al tauler d'anuncis de la casa consistorial.
  
4. La qualificació definitiva serà la resultant de la suma total de punts obtinguts en la fase de concurs i en la fase d'oposició.
  
Annex I
  
Temari genèric
  
Tema 1. La Constitució Espanyola de 1978. Estructura i principis fonamentals. Drets i deures: Garantia i suspensió. Principis rectors de la política social i econòmica. La Corona.
  
Tema 2. Les Corts Generals. Composició i funcionament. Elaboració de lleis. Lleis estatals i autonòmiques. Relacions entre l'ordenament estatal i els ordenaments autonòmics. Els tractats internacionals com a normes de dret intern, especial referència als tractats de la Comunitat Valenciana.
  
Tema 3. El govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals: El Defensor del Poble i el Tribunal de Comptes. El poder judicial. El Tribunal Constitucional.
  
Tema 4. Organització Territorial de l'estat. Principis generals. Les comunitats autònomes. Distribució de competències. Relacions entre l'estat i les comunitats autònomes. Finançament de les comunitats autònomes. L'administració local.
  
Tema 5. L'administració de l'estat: organització central i perifèrica. Els delegats del govern en les comunitats autònomes. Els subdelegats del govern. L'administració institucional.
  
Tema 6. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: institucions. Les Corts: composició, constitució i funcions. Llei de Govern Valencià. El president de la Generalitat. El Consell: composició, atribucions, i funcionament.
  
Tema 7. Règim local espanyol. Principis constitucionals i regulació jurídica.
  
Tema 8. El municipi en el règim local. L'ajuntament: La seua composició i competències. L'alcalde. Els tinents d'alcalde i els regidors. El ple de l'ajuntament: composició i atribucions. Règim de sessions i acords. La comissió de govern. Les comissions informatives.
  
Tema 9. La província en el règim local. La diputació provincial: la seua composició i competències. El ple provincial, la comissió de govern, i les comissions informatives. El president i els diputats provincials.
  
Tema 10. Els actes administratius.
  
Tema 11. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Els subjectes. Les fases del procediment administratiu: iniciació, ordenació, instrucció i terminació del procediment administratiu.
  
Tema 12. Llei de Règim d'Hisendes Locals. Principis inspiradors.
  
Temari específic
  
Tema 1. Figura de la terra. Geoide. Elipsoide. Desviacions relatives de la vertical. Ondulacions del geoide. Components de la desviació relativa.
  
Tema 2. Paràmetres dels elipsoides terrestres. Sistemes de coordenades emprats en geodèsia. Radis principals de curvatura terrestre.
  
Tema 3. Teorema de Legendre-Gauss. Excés esfèric.
  
Tema 4. La xarxa geodèsica espanyola. Dades històriques i tècniques. Mètodes d'observació utilitzats.
  
Tema 5. Classificació de xarxes: planimètriques. Densificacions. Altres tipus. Control d'alçaments. Xarxes locals. Xarxes d'alta precisió. Projecte d'una xarxa.
  
Tema 6. Mesura de bases geodèsiques. Aparells utilitzats en la mesura de bases geodèsiques. Xarxes d'ampliació de bases. Senyalització.
  
Tema 7. Correccions per a reduir una base a l'elipsoide. Correcció meteorològica. Reducció a l'angle de pendent al terreny. Reducció a l'elipsoide. Distàncies curtes i llargues. Reducció al nivell del mar. Pas de la corda a l'arc. Correcció especial.
  
Tema 8. Determinació de la distància i dels azimuts entre dos punts de coordenades conegudes.
  
Tema 9. Mètodes altimètrics. Definició: Superfície de nivell. Cotes geopotencials. Altitud ortomètrica. Correcció per esfericitat i per refracció.
  
Tema10. Classificació dels mètodes altimètrics. Anivellació per altures simples, errors. Comparació de mires. Tipus de senyals. Assenyalament d'itinerari.
  
Tema 11. Sistemes de referència: clàssics i moderns. Diferències fonamentals. Exemples.
  
Tema 12. Sistemes de projecció. Classificació: per deformació. Pures. Modificades o analítiques.
  
Tema 13. Desenvolupament conforme. Desenvolupaments cilíndrics transversos. Desenvolupament cilíndric transvers conforme de Gauss-Grüger.
  
Tema 14. La projecció UTM.
  
Tema 15. Geodèsia espacial. Sistema GPS, sector espacial, sector control, sector usuari.
  
Tema 16. Sistemes de mesura GPS. Mètodes de posicionament. Precisió de les observacions: Sistematismes i errors.
  
Tema 17. Planificació GPS. Aplicacions GPS a la topografia.
  
Tema 18. Equacions d'observació GPS. Pseudodistàncies.
  
Tema 19. Plans topogràfics de base. Tipus de plans topogràfics de base. Classificació quantitativa dels plans topogràfics de base. Característiques d'un pla topogràfic de base.
  
Tema 20. Acords verticals de rasants. Corbes d'acord vertical. Càlcul del radi d'una corba d'acord vertical.
  
Tema 21. Replantejament. Objecte dels replantejaments. Replantejament d'un punt. Modes de salvar obstacles en el replantejament d'una alineació. Replantejament de corbes amb tangents iguals. Cas de corbes amb tangents desiguals. Enllaços parabòlics. Replantejament de rasants.
  
Tema 22. Anivellacions en un projecte de replantejament. Precisió d'anivellació. Replantejament, anivellació i comprovació de l'anivellació.
  
Tema 23. Establiment de punts d'obra. Precisió en la posició d'un punt d'obra. Observació de punts d'obra. Comprovació dels punts d'obra.
  
Tema 24. Principis de la distanciometria electrònica. Fonament del principi de comparació de fases. Determinació de C. Determinació de K. Distància límit. Determinació del desfasament.
  
Tema 25. Classificació dels distanciòmetres electrònics. Instruments de llum visible i làser. Principis. Distanciòmetres submil·limètrics.
  
Tema 26. Estacions totals. Col·lector i llibretes electròniques.
  
Tema 27. Equips especials per a obres: nivell làser, nivell de codis de barres. Telèmetres. Instruments de verticalitat.
  
Tema 28. Modulació. Elements de la modulació. Tipus de reflectors. Receptors.
  
Tema 29. Errors previsibles en distanciometria electrònica. Influència de la refracció en instruments electroòptics.
  
Tema 30. Mesura electrònica d'angles. Codificador giratori incremental. Codificat absolut òptic.
  
Tema 31. Sistema de mesura en 3D. Errors en teodolits electrònics i estacions totals.
  
Tema 32. Errors sistemàtics i accidentals. Idees generals. Pes d'una observació. Concepte.
  
Tema 33. Triangulació Topogràfica. Projecte d'una triangulació. Observació. Mesura de la base. Orientació d'un pla. Mètode de Potthenot.
  
Tema 34. Unitats geomètriques de mesura: unitats lineals. El metre i la seua definició. Unitats angulars. Radian. Pas d'unitats angulars. Unitats de superfície. Les unitats valencianes de superfície i les seues equivalències.
  
Tema 35. Representació digital de les dades geogràfiques. Dades geogràfiques: format analògic i format digital. Geocodificació de les dades. Representació vectorial de la informació. Representació raster de la informació espacial. Vectorial front a raster: avantatges i inconvenients.
  
Tema 36. Models de dades per a un MDT Models de dades basades en punts: matriu d'altures. Estructura TET. Models de dades basades en línies. Funcions matemàtiques.
  
Tema 37. Sistemes d'informació geogràfica vectorials. Element d'un SIG vectorial. Bases de dades. Accions sobre la base de dades. Models de dades d'entitat. Relació. Tipus de bases de dades emprades en el model entitat-relació.
  
Tema 38. Captura d'informació en els SIG vectorials. Vectorització. Recerca i recuperació d'informació en una base de dades geogràfiques. Recerca temàtica i espacial. Mapes temàtics vectorials.
  
Tema 39. Sistemes de coordenades emprats en astronomia en general. Coordenades horitzontals i equatorials.
  
Tema 40. Temps sideral. Temps solar. Equació de temps. Hora civil. Hora oficial. Temps universal. Classes d'anys. Duració de cada un. Relacions entre ells. Relació entre intervals mitjans i siderals. Calendari.
  
Tema 41. Toponímia a la Comunitat Valenciana. Definició de toponímia. Mètodes de la toponímia. Classificació dels topònims. Topònims preanus documentats en la CV. Topònims llatins en la CV. Topònims precatalans o mossàrabs en la CV. Toponímia aràbiga en la CV. Toponímia catalana en la CV. Toponímia castellana en la CV.
  
Tema 42. Compensació per mínim quadrats. Equacions de condició: Forma General de les equacions de condició. Multiplicadors de Lagrange.
  
Tema 43. Relació d'observació. Forma General d'una relació d'observació. Relació d'observació de direccions, de distàncies, de desnivells.
  
Tema 44. Alçament de planimetria d'un terme municipal. Assenyalament de mollons i de les línies de terme. Actes de delimitació. Alçament de les línies límit. Modificacions de les línies límit.
  
Tema 45. El camp magnètic terrestre. Components. Variacions.
  
Tema 46. Ones sísmiques. Superficials i internes. Teories isostàtiques.
  
Tema 47. Fotogrametria terrestre. Paral·laxi Estereoscòpica. Sobre la teoria d'errors en estereofotogrametria terrestre.
  
Tema 48. Aereotriangulació. Definició. Mètodes. Mètode dels feixos de rajos. Mètode dels models independents. Suport aeri cinemàtic GPS.